Ego Ansericus de Monteregali præsentibus et futuris notum facio quod neque in terra, neque in juribus ecclesiæ Beatæ-Mariæ, quam antecessores mei fundaverunt et bonis propriis dotaverunt, usum vel coustumam aliquam habuerunt, nec ego habeo, quod plane cognosco. Nihil in prædicta terra, nec prædictis hominibus antecessores mei sibi retinuerunt, nec ego retineo, nisi quod eos salvos facere et custodire, ut advocatus, debeo. Cognosco iterum et verum est quod quilibet hominum, a domino Montisregalis vel Insulæ casamenta tenentium, de iisdem casamentis pro voluntate sua prædictæ ecclesiæ libere dare potest; ita quod illud non adeo procedat donum, quod in eodem casato dominus prædictus servitium vel...... perdat. Furnum autem bannale in villa Sivriaci et de villis corveis prædictæ ecclesiæ et eisdem canonicis ita quod nullus alius in eis deinceps possit furnum alium habere; et usuarium omnibus hominibus ejusdem ecclesiæ ad omnia necessaria sua in nemore de Ervial, præter hoc quod fagum, vernum stantes non succidant, concedo. Canonici prædictæ ecclesiæ deservientes, in ejusdem ecclesiæ hominibus talliam et quicquid in eis et volunt et habere libere habent. Pro redemptione animæ meæ et præde cessorum meorum, do et concedo eidem ecclesiæ, et eisdem canonicis tertiam partem decimæ Sanctæ-Columbæ, et tertiam (partem) decimæ de Atheis. Do iterum eisdem, pro salute animæ Alaydis, uxoris meæ, duos modios annonæ, singulis annis, unum frumenti, alium grossæ molturæ, in molendino meo de Monteregali, ita quidem quod, si non plus quam hos duos modios lucrabitur molendinum, illos habeant. Canonici vero oleum de nucibus in lampade una, nocte et die, ante altare Beatæ-Mariæ, pro ejusdem Alaydis anima, ardere facient. Ut autem nihil eorum remaneat quo successores mei prædictam ecclesiam inquietare valeant, quatuor fœminas meas hominibus ejusdem ecclesiæ maritatas, uxorem Guillermi, uxorem Ervei, sororem Barbini, duas Hugonis Piscatoris filias, uxorem Renaudi præpositi et uxorem Robet, cum hæredibus earum, ego qui bono et puro corde pacem ecclesiæ desidero, eidem ecclesiæ et canonicis quittas clamo. Prædictæ vero ecclesiæ canonicis in perpetuum eas et Radulfum de Insula, duas ejus uxores, filias Beringerii, et quod in Renaudo filio Sede de Monteregali habent, donavi et quittos clamavi. Hoc autem totum, tam factum quam cognitum, laudo et concedo et sigilli mei impressione confirmo. Laudat et Alaydis, uxor mea et Ansericus et Johannes, filii mei, et Sybilla, predicti Anserici uxor. Hujus rei testes sunt: Josbertus de Barro; Hugo et Guido, filii sui; Philippus de Prait; Gibaudus et Bruno, fratres ejus; Galeranus; Aimo Chauce-Chiens; Hugo, filius domini Aabaudi; Gaufridus, filius Hugonis de Digun; Guido Fardellus. Factum est hoc, anno ab Incarnatione Domini Mº Cº LXXº; Alexandro, summo pontifice; Ludovico, Francorum rege; Guichardo, Lugdunensi archiepiscopo; Stephano, Eduensi episcopo.